През 1525 г. Албрехт участва в битката при Франкенхаузен (15 май 1525) против въстаналите селяни. В 1530 г. той подписва в Аугсбург "Confessio Augustana". През Шмалкалденската война в битката при Дракенбург на 23 май 1547 г. той ръководи войска на Шмалкалденския съюз от ок. 6500 души пехотинци и до 1400 конници и 24 артилерийски оръдия. Той побеждава чрез тактика императорската войска на херцог Ерих II фон Каленберг.